Duje Čop: 'Izbacili ste genijalca Ronalda, više ne gledam show'

Ronalda popularnost nije promijenila. Rekao nam je da se nije umislio, ali da ga sada na ulici i javnim lokacijama ipak više primjećuju nego prije. Traže ga i autogram, ali i selfie...

<p><strong>Ronald Sataić </strong>(29) sudionik showa 'Ljepotice i genijalci', ispao je iz showa skupa sa svojom partnericom <strong>Nicol Brekalo </strong>(21). Rekao nam je kako nije očekivao da će tako rano ispasti, ali je ponosan jer su dogurali do desete epizode, što je pola showa. Star Wars fan o struci je strojovođa, a iz showa će mu najviše nedostajati Karlo jer se s njime najviše zbližio.</p><p>Da je u emisiji bio važan 'igrač', jasno je i hrvatskog nogometnom reprezentativcu Duji Čopu, koji je na društvenim mrežama napisao kako više neće gledati show jer bez Ronalda to više nije isto. </p><p>- Izbacili su strojovođu. Više neću gledati show - poručio je revoltirani Duje, koji trenutačno igra u španjolskom Valladolidu. Nije bio jedini koji je protestirao.</p><p>- Bože, uzeo si krivog Ronalda - napisao je jedan od obožavatelja koji se nada kako će se mladi genijalac vratiti natrag.</p><p>Ronald nije vidio Dujinu objavu, ali kaže kako zna da je bilo dosta komentara oko njegovog ispadanja iz showa.</p><p>- Nisam siguran jesam li to vidio, ali znam da je bilo dosta takvih objava pa je moguće da je jedna od takvih bila i njegova. Inače, ne pratim baš toliko nogomet, ali drago mi je da se i među poznatijim ljudima nađe onih koji su moji fanovi - ispričao nam je Ronald, koji je nakon ispadanja dobio, kako kaže, hrpu poruka podrške. Među njima, bilo je više onih koje su mu poslale pripadnice ljepšeg spola. Smatra da bi nakon sudjelovanja u showu mogao naći djevojku.</p><p>- Po nekoj logici sad bi mi trebalo biti lakše naći djevojku, ali je pitanje vremena koliko brzo, jer ne mislim se baš sa bilo kakvom upustiti u romantične vode - kaže. </p><p>Popularnost ga nije promijenila. Rekao nam je da se nije umislio, ali da ga sada na ulici i javnim lokacijama ipak više primjećuju nego prije. Traže ga i autogram, ali i selfie. Sa showom je zadovoljan, ali neke stvari bi ipak promijenio.</p><p>- Definitivno bih dao ekipi više vremena da se pripreme za zadatke i eliminacijski kviz. Možda bih čak uveo i glasanje publike, pa da to bude zabavnije. I produljio bi cjelokupno sudjelovanje - priča nam Ronald koji je sebe opisao kao druželjubivu, zabavnu, kreativnu, optimističnu i inteligentnu osobu kojoj su hobiji sudjelovanje u Hrvatskoj udruzi ljubitelja Zvjezdanih staza „USS Croatia“, odlasci na SF konvencije i cosplaying, igranje videoigara, crtanje, biljar i vožnja biciklom. Svojim najvećim postignućem u životu smatra organizaciju i vođenje kvizova Star Trek tematike na SF konvencijama te predavanja o svemirskim brodovima.</p><p><a href="https://joomboos.24sata.hr/prvi/bas-su-teski-6-najiritantnijih-horoskopskih-znakova-11698"><b>NEUGODNI I BEZOBRAZNI U VEZI: Ove horoskopske znakove nitko ne želi blizu</b></a></p>